Photo by Alexander Krivitskiy on Unsplash .td_uid_2_613afc1c1cd93_rand.td-a-rec-img{text-align:left}.td_uid_2_613afc1c1cd93_rand.td-a-rec-img img{margin:0 auto 0 0} Argument li kellhom koppja f'Awwissu li għadda wassal biex il-mara spiċċat bit-tambur ta' widnejha mifqugħ. Fil-Qorti l-mara li xehdet il-Ħamis qalet li hi u s-sieħeb tagħha kienu ilhom ġurnata jixorbu xorb alkoħoliku. Ir-raġel li għandu 37 sena li huwa minn Ħal Balzan u li ismu ma jistax jixxandar fuq ordni tal-Qorti biex tkun protetta l-identità tal-vittma ngħata l-ħelsien mill-arrest wara li kien qiegħed jinżamm arrestat bl-akkuża li faqa' t-tambur ta' widnejn is-sieħba tiegħu. L-inċident seħħ fil-21 t'Awwissu li għadda wara li r-raġel beda jġiegħel lill-vittma turih il-messaġġi tagħha fil-mowbajl għax daħallu suspett li l-mara ma kinitx leali lejh. Quddiem il-Maġistrat Marseanne Farrugia t-tabib tal-emerġenza xehed li l-ġrieħi li ġarrbet il-mara huma ta' natura gravi u spjega li huwa rreferiha għand speċjalista tal-ENT madankollu hija kienet għadha ma rċevitx l-appuntament mill-isptar. Il-vittma xehdet ukoll fil-Qorti fejn spejgat li hija għamlet rapport lis-sieħeb tagħha mal-pulizija biex jaffaċċja r-realtà ta' dak li għamel. Kompliet li hija bidlet in-numru tal-mowbajl biex tassigurah li ma kellha l-ebda raġel ieħor. Il-vittma ammettiet li hija mbuttat lir-raġel kif ukoll li kienu ilhom jixorbu ġurnata sħiħa sal-ħin tal-inċident li seħħ fid-9.30pm. Kompliet l-għada hija kellha problema ta' smigħ u għalhekk marret l-emerġenża. Min-naħa tagħha l-Maġistrat ħatret tabib biex jeżamina l-vittma u qal ukoll li hija kellha xi tbenġil. Ir-raġel ġie akkużat li weġġa' gravi lil mara, li kkaġunalha biża' u heddida. Il-Qorti laqgħet it-talba għall-ordni ta' protezzjoni favur il-vittma. Min-naħa tagħhom l-avukati tad-difiża Franco Debono u Francesa Zarb talbu għall-ħelsien mill-arrest tal-akkużat għax qalu li omm l-akkużat tiddependi minnu. Min-naħa tagħha l-Maġistrat laqgħet it-talba għall-ħelsien mill-arrest b'garanzija personali ta' €10,000 kif ukoll li jrid jiffirmal-bail book darbtejn fil-ġimgħa. Il-vittma kienet ordnata biex turi l-messaġġi tagħha fil-Qorti. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_613afc1c1d4da_rand.td-a-rec-img{text-align:left}.td_uid_3_613afc1c1d4da_rand.td-a-rec-img img{margin:0 auto 0 0}